Spoštovani dijaki in dijakinje 4. letnikov,

bliža se konec pouka in vam posredujemo nekaj informacij glede poteka pouka in aktivnosti do začetka mature,

- v petek, 17. 5. 2024, je zaključek ocenjevanja za 4. letnike,

- v ponedeljek, 20. 5. 2024, poteka pouk normalno po urniku,

- v torek, 21. 5. 2024, je ob 10.00 na Kongresnem trgu v Ljubljani maturantska parada. Parada je brezplačna in jo organizira DS Ljubljana v sodelovanju z Mestno občino. Šola maturantom omogoča udeležbo na paradi in svojo udeležbo sporočite razredniku in se podpišete na listo prisotnosti, ki jo pripravi razrednik. Ta dan poteka pouk za 4. letnike, ki ne greste na parado, po urniku in vsi profesorji bodo v učilnici po urniku.

- v sredo, 22. 5. 2024, poteka pouk normalno po urniku do 12.00. Ob 12.00, v C-GPD1, je krajša prireditev "Slovo od 4. letnikov", kjer bomo podelili priznanja, nato bo zadnja razredna ura in boste prejeli letno spričevalo, nekateri še pohvale in uredili ostalo dokumentacijo. Ob tem boste podpisali in oddali obrazec - Privolitev dijaka/dijakinje zaključnega letnika za obdelavo osebnih podatkov po zaključku šolanja. Razpored, kje bo potekala zadnja razredna ura, bo pravočasno objavljen na spletni strani šole in zapisan v EA.

- od 23. do 28. 5. 2024 potekajo priprave na maturo po urniku posameznega maturitetnega predmeta.

- od 23. do 27. 5. 2024 potekajo predmetni izpiti po razporedu, ki bo objavljen pravočasno. Predmetni izpit pomeni, da se dijak/dijakinja prijavi k izboljševanju (NE POPRAVLJANJU) pozitivne ocene iz enega predmeta. Zadnji rok za prijavo je petek, 17. 5. 2024 - oddate zapisnik o izpitu, ki ga prejmete in izpolnite v tajništvu A ali B.

- V sredo, 29. 5. 2024, začnemo z maturo (esej je že za vami) in vam vsi želimo veliko znanja in uspeha. Upoštevajte navodila tajnic za maturo.

Vračilo knjig in učbenikov, ki jih ne potrebujete za maturo, vrnete v knjižnico do 22. 5. 2024. Ostala gradiva, ki jih potrebujete za maturo, boste vračali v času vaših ustnih izpitov v juniju. Takrat boste prejeli tudi navodilo za vračilo ključkov garderobnih omaric, ki jih ne boste več potrebovali, ko se pisni del mature zaključi.

V primeru dodatnih vprašanj in nejasnosti se obrnite na nas.

Petra Vignjevič, ravnateljica

Vinko Plevnik, pomočnik

Petra Pikalo, pomočnica